GiliGold/VAD_KnessetCorpus huggingface dataset:
אליהו מרידור:
 יש שוני משמעותי
אליהו מרידור:
 אני לא, אתם יכולים להגיד אולי פה נפלה לקונה, נתקן אותה, נחמיר גם כן
אליהו מרידור:
 אבל אתם לא יכולים להגיד לי שזה אותו סעיף
אליהו מרידור:
 זה לא אותו סעיף
אליהו מרידור:
 יותר מזה אני אומר לכם, השתדלתי לא להגיע לשם
אליהו מרידור:
 אני מחזיק לפחות בשלוש עדויות שמיות מעובדים שלא הגיעו לענף הבניין וכן עבדו יותר מ-18 חודשים במדינה שלישית ולא נדרשה מהם ההוכחה לתעודת יושר מאותה מדינה
אליהו מרידור:
 אני מחזיק בשלושה
אליהו מרידור:
 בסדר? אז זה במענה לתשובתך וגם לתשובתך
אליהו מרידור:
 אני מכיר
אליהו מרידור:
 מכיר, יודע
אליהו מרידור:
 זאת אומרת, יודע להפגיש אתכם עם אותם אנשים
ענבל משש:
בסדר, אפשר לבדוק עם הנציגויות בחו"ל, אם דרשו או לא דרשו ואם זה נבדק או לא נבדק
אליהו מרידור:
 אז כנראה שלכל הפחות, לאור חוסר הבהירות בניסוח, ניתן להניח שלא כל הנציגויות דרשו את זה
אליהו מרידור:
 אני שמח שאתם ערים למגבלה שזה יכול לגרום בזמן הכול-כך מצומצם עד ה-20 בפברואר שיש לנו
אליהו מרידור:
 ולאור העובדה שאתם מראש משאירים פתח להגיש לכם מקרים חריגים ושתדונו בהם ושאתם נכונים לבחון את זה בשנית במידה ומתעורר צורך, אני מעריך את זה מאוד
אליהו מרידור:
 זה לא נסתר ממני
ענבל משש:
כן, זה נכתב
ענבל משש:
 יש לנו שיקול דעת ואנחנו מפעילים אותו
אליהו מרידור:
 אני אשמח בבקשה לדעת אם יש הערכות כלשהן לגבי כמות העובדים הזרים ממולדובה שעתידים לחזור
ענבל משש:
שעתידים לחזור? אז קודם כל נעדכן שנכנסו ושבו כבר כ-1,800 עובדים
ענבל משש:
גם ממולדובה וגם מסין וגם מאוקראינה, חלקם לחברות הביצוע, חלקם לתאגידים
אליהו מרידור:
אני אשמח אם תוכלי בבקשה גברתי לבודד אותם
אליהו מרידור:
 כי אני לא בא לדון כרגע על חברות ביצוע
ענבל משש:
זה ענף הבנייה
ענבל משש:
 זה תשאל את משרד הבינוי, הם חשובים באותה מידה
ענבל משש:
 נכון?
מיכאל אורן:
מבחינתנו כן
אליהו מרידור:
מבחינתכם כן
אליהו מרידור:
 מבחינתי, אני מבין את ההשפעה ועדיין חברות הביצוע היא לא הסיבה שבעטיה הטרחתי את כולכם לפה
אליהו מרידור:
 אני אומר לכם את זה בריש גלי
אריאל קלנר:
תסביר רגע
אריאל קלנר:
 לא, אני אשמח שתבהיר את העניין הזה
אליהו מרידור:
ישנן כמה חלופות להבאת עובדים זרים לארץ
אליהו מרידור:
 הבאה והעסקה, נכון
אליהו מרידור:
 אחת מהן היא באמצעות חברות ביצוע
אליהו מרידור:
 זאת אומרת שישנה חברה קבלנית, לצורך העניין סינית, שנותנת כאן שירותים כקבלן משנה
קריאה:
יש תכנון ויש ביצוע
אליהו מרידור:
לא, לא, ביצוע
אליהו מרידור:
 אני מדבר כרגע רק על הביצוע
אליהו מרידור:
 והם מגיעים לבצע כאן עבודות כקבלני משנה של חברות ישראליות
אליהו מרידור:
 הם מביאים לפה את העובדים שלהם מארץ המוצא שלהם ויש להם capacity שלהם
אליהו מרידור:
 מפת האינטרסים הפנים מדינתית שונה
אליהו מרידור:
 זאת אומרת שההיענות והרגישות שאותה מדינה מפעילה כלפי הזרמת עובדים גם בעת הזו, בפרט בעת הזו, עת מלחמה, באמצעות חברות ביצוע – נמצאת באנומליה שערורייתית בעיניי לבין הבאת עובדים שלא במסגרת הבאתם כעובדים של חברות ביצוע
אליהו מרידור:
 בסדר?     אני אומר שאם יש נשיא, ראש ממשלה במדינה מסוימת, שכל כך חרד לעובדים שלו, לאזרחים שלו, שמא יפגעו באזור לחימה – זה לא משנה אם הם עובדים אצל ג'ין הסיני או אצל ישראל הישראלי
אליהו מרידור:
 זה לא משנה בכלל
אליהו מרידור:
 מועסקים כלומר, בסדר? משם זה מגיע
אליהו מרידור:
      אז אני אשמח לדעת אם יש איזה שהיא חלוקה לגבי הכמות המאוד-מאוד מרשימה הזאת
אליהו מרידור:
 ובתוכה אם יש חלוקה גם למולדובה
ענבל משש:
כן, בטח
ענבל משש:
 אז ככה: כ-1,300 חזרו לתאגידים וכ-500 לחברות הביצוע
ענבל משש:
 מבחינת מולדובה יש לנו 1,064 עובדים שחזרו
אליהו מרידור:
יישר כוח
ענבל משש:
כן, אנחנו חושבים שזה חשוב מאוד שעובדים מתחילים לחזור
ענבל משש:
 אותם עובדים שיצאו בתקופת תחילת הלחימה
ענבל משש:
 אני חושבת שזה פועל יוצא של מאמצים של כולם
ענבל משש:
 גם כמובן שלנו, ברשות האוכלוסין וההגירה וגם כמובן של התאגידים אל מול העובדים
ענבל משש:
 אז המאמצים האלה נושאים פרי ואנחנו רואים עובדים שמתחילים לחזור
ענבל משש:
 נפגשתי גם עם שגריר מולדובה בישראל, נפגשתי גם משרד העבודה המולדובני
ענבל משש:
 ואנחנו עושים מאמץ שהעובדים האלה יחזרו
ענבל משש:
 אמרתי בהתחלה שחלקם אמרו שהם יוצאים לחופשת מולדת, אני שמחה לראות אותם חוזרים
ענבל משש:
 ואני מקווה שנראה תנופת כניסה יותר משמעותית
ענבל משש:
      אז יש לנו את אותם 1,800 שחזרו
ענבל משש:
 במקביל יש לנו כבר 500 מאגר קיים של עובדים ממולדובה ששלחנו כבר בקשות שיזמינו אותם על מנת שנוכל כבר בתחילת דצמבר לראות אותם נכנסים למדינת ישראל
ענבל משש:
 אז אלה פעולות חשובות שכרגע נעשות
ענבל משש:
 במקביל, יש את הנושא הזה של המתווה הפרטי
ענבל משש:
 אז יש הרבה בדיקות שנעשות
אליהו מרידור:
מיד ניגע בזה
אליהו מרידור:
זה מתוכנן מיד לגעת בזה
אליהו מרידור:
 אני שנייה, ברשותכם, חוזר שלב אחד אחורה לעניין תעודות היושר ועניין הצורך המחויב להביא ממדינה שלישית
אליהו מרידור:
 הבאת עובדים במסגרת עובדים בילטראלית גם כן מחייבת המצאת אישור ממדינה צד שלישי, באותם תנאים?
שושנה שטראוס:
זה גם בשיקול דעת
אליהו מרידור:
את יכולה בבקשה טיפה לחדד? כי אני מחזיק בנתונים שונים
שושנה שטראוס:
כן
שושנה שטראוס:
 בדרך כלל בהסכמים רושמים שיש אפשרות
אליהו מרידור:
אני לא שואל על בדרך כלל
אליהו מרידור:
 תאמרי לי אם ההסכמים שנחתמו עד היום מבטאים?
ענבל משש:
 אבל יש מספר הסכמים, חלקם מאוד ישנים, חלקם חדשים
אליהו מרידור:
אני מדבר על החדשים
ענבל משש:
יש עדכונים שנעשים
אליהו מרידור:
בואי נדבר רגע על החדשים
ענבל משש:
יש שיח מול המדינות
ענבל משש:
 זה לא העתק הדבק כל הסכם
ענבל משש:
 יש עקרונות כמובן שהם עוברים ממדינה למדינה ויש עקרונות שהם לא
ענבל משש:
 זה סמכות שבשיקול דעת
אליהו מרידור:
אז אני ברשותך אנסה טיפה לפשט את זה
אליהו מרידור:
 לאחרונה נחתם הסכם מבורך מול סרילנקה
אליהו מרידור:
 בהסכם הזה התנאי הזה הוא תנאי סף שמופיע?
ענבל משש:
אני לא זוכרת בעל פה, צריך לבדוק
אליהו מרידור:
 משרד המשפטים, אני שואל האם הסכם בילטראלי שנחתם לצורך העניין, רק לצורך הדוגמה, מול סרילנקה?
ענבל משש:
כן, אבל יש סמכויות שהן סמכויות בשיקול דעת
ענבל משש:
 למשל אם הוא הגיע לקונסוליה
אליהו מרידור:
תשאירו גם את זה בשיקול דעת
ענבל משש:
לא, בסדר
ענבל משש:
 אבל אם הוא מגיע לקונסוליה והקונסוליה רואה שהבן אדם חי 10 שנים מחוץ למדינתו, אז סביר להניח שתעודת היושר, בסוף יש תכליות
אליהו מרידור:
לא, לא, שנתיים, שנתיים
ענבל משש:
יש תכליות
אליהו מרידור:
שנתיים, עו"ד משש
ענבל משש:
בסדר, אז יש תכליות שבודקים אותם
ענבל משש:
 אז מה אדוני מבקש? שלא נבדוק? לא נדרוש מאף אחד?
אליהו מרידור:
חס וחלילה
ענבל משש:
אנחנו נעלה את זה ונבדוק אם אפשר לוותר
ענבל משש:
אם אפשר לוותר אז פחות בדיקות
אליהו מרידור:
אני לא אשלים עם כזו מציאות
ענבל משש:
אז מה אדוני מבקש?
אליהו מרידור:
אני מבקש שהגישה תהיה גישה אקוויוולנטית
אליהו מרידור:
 זה מה שאני מבקש
אליהו מרידור:
 אם אתם רואים לנכון שזה תנאי סף שלא במסגרת הסכם בילטראלי, שזה יהיה גם כן במסגרת אותו הסכם
אליהו מרידור:
 עכשיו, אני לא הולך על הסכמים ישנים, לא שואל על עדכונים
אליהו מרידור:
 שואל על הסכמים שנחתמו בימים האלה
אליהו מרידור:
 עכשיו, אם זה עניין של שיקול דעת הוא מבורך
אליהו מרידור:
 שיהיה גם כאן עניין של שיקול דעת
ענבל משש:
יש
ענבל משש:
 בגלל זה אמרנו, ככל שתעלה אז אנחנו נבדוק
אליהו מרידור:
 שיקול הדעת מגיע, יש הבדל, אם בן אדם מחויב
אליהו מרידור:
 אבל אם הוא לא יכול אז הוא מבקש ויש שיקול דעת לבין זה שלא מחויב ואז שיקול הדעת של אותה נציגות דיפלומטית קונסולרית או של רשות האוכלוסין היא להפעיל שיקול דעת האם זה פרק זמן מוגזם שהוא לא היה במדינתו ולכן הוא כן צריך להביא לנו המצאה כזאת או לא
הילה טנא גלעד:
שלום
הילה טנא גלעד:
 הילה טנא גלעד, ייעוץ וחקיקה, משפט בין לאומי
הילה טנא גלעד:
 ההסכם עם סרילנקה קובע שאין להם רישום פלילי בסרילנקה, אם המבקש עבד בחו"ל יותר משישה חודשים הצד הישראלי עשוי לבקש הוכחה לדוח משטרתי נקי
אליהו מרידור:
חברים, תקשיבו רגע
אליהו מרידור:
 אני רציתי להתקדם מכאן
אליהו מרידור:
 אל תשאירו אותי, אני לא רוצה להתעכב על זה
אליהו מרידור:
 יש הבדל עצום בין עשוי לבין מ-day one מחויב
אליהו מרידור:
 יש הבדל עצום
אליהו מרידור:
 גם כאן, שלא במסגרת הסכם בילטראלי, תציינו בתקנה שעשוי וזה בסדר, עשוי הוא צריך לקחת בחשבון שיש שיקול דעת מוסמך לאותו נציג לבקש
אליהו מרידור:
 זוהי כל בקשתי
אליהו מרידור:
 אני לא מבקש מעבר לזה
ענבל משש:
 אז א' ראינו שזה מוטמע גם אצל סרילנקה, אז זה אקוויוולנטי
אליהו מרידור:
"עשוי", לא, זה לא אקוויוולנטי
ענבל משש:
לא, "עשוי" ומה? רשאי ועשוי זה לא אותו דבר?
אליהו מרידור:
 זה לא רשאי
אליהו מרידור:
 "על העובד להמציא" זו נקודת פתיחה, אי אפשר פחות מזה
ענבל משש:
אז הבקשה של הוועדה שנתקן את הסעיף בהתאם למה שקשור לשישה חודשים?
ענבל משש:
אז אני אחזיר את זה, כי אני נתתי להם 18 חודשים
ענבל משש:
 אז אני אעשה את זה אקוויוולנטי ואחזיר את זה ל-18 חודשים
אליהו מרידור:
לא, לא, בואי
ענבל משש:
אבל זה מה שהוועדה מבקשת
ענבל משש:
שיהיה אקוויוולנטי
ענבל משש:
 אז אני אתקן את המילים ואני אחזיר את זה לשישה חודשים
ענבל משש:
 למה לא?
אליהו מרידור:
הוועדה מבקשת שאם אנחנו מקלים ביד אחת לא נכביד ביד שנייה
ענבל משש:
לא, חלילה
ענבל משש:
 לא מכבידה
אליהו מרידור:
אני לא מבקש, חלילה, לפרוץ את הגבולות
אליהו מרידור:
 גברתי יודעת כמה אני קנאי לגבולות מדינת ישראל
אליהו מרידור:
בסדר? ועדיין, לאור העובדה שאנחנו עומדים בפני אתגר לא מבוטל
אליהו מרידור:
 10,000 עד ה-20
אליהו מרידור:
2024, בסדר? זה אתגר לא מבוטל
אליהו מרידור:
 אנחנו רוצים לעמוד בו בהצלחה
אליהו מרידור:
 גם כי יש יוזמה, גם כי עבדתם על זה המון ויותר מזה, כי השוק באמת באופן נואש זקוק לכך
אליהו מרידור:
 עכשיו, אם בן אדם עבד, אגב, לא עניתם לי
אליהו מרידור:
 אם הוא עבד יותר מ-18 חודשים וחזר כבר לפני שנה
אליהו מרידור:
 חזר לפני שנה וחצי
אליהו מרידור:
 מחויב להביא או לא? מה הגישה? את זה גברתי לא ענתה לי
ענבל משש:
 אני חושבת שאני טעיתי אולי שעשיתי 18 חודשים, כי זה כנראה מקל
ענבל משש:
 אני אעשה אקוויוולנטי ואני אבקש ממנכ"ל הרשות לעשות התאמה
ענבל משש:
 בדיוק שיהיה כתוב אותו דבר
ענבל משש:
 מה שכתוב בסרילנקה יהיה כתוב במתווה הזה
ענבל משש:
 אנחנו נתאים את הלשון
ענבל משש:
 עשוי, רשאי, מה שכתוב
ענבל משש:
 בדיוק אותו דבר, נשאיר את זה בשישה חודשים
אליהו מרידור:
טוב, אני לא רוצה שנעלה על מסלול התנגשות והתנצחות
ענבל משש:
חלילה
אליהו מרידור:
כי בסוף האינטרס של כולנו בסוף, כולנו, אנחנו מבקשים את אותו דבר
אליהו מרידור:
 אנחנו רוצים לייעל, כמה שיותר מהיר
אליהו מרידור:
 וזאת לצד שמירה באמת שמי שיגיע לכאן יהיה ראוי לו להיכנס בשערי המדינה
אליהו מרידור:
 בסדר? חלילה
אליהו מרידור:
 אני לא חושב שניתן להכניס לאותה משוואה שיש פה מנוגדות
אליהו מרידור:
 לא, גם וגם
אליהו מרידור:
 גם וגם
אליהו מרידור:
 כמו שעשוי, עשוי גם פה
אליהו מרידור:
 אבל אם כבר נתתם 18 חודשים, מבורך ונכון
ענבל משש:
טעיתי
אליהו מרידור:
שיישאר
אליהו מרידור:
 לא, לא טעית
אליהו מרידור:
 לא טעית, כי הבקשה הבאה רציתי לבקש 24 חודשים
אליהו מרידור:
 טוב
אליהו מרידור:
 נעבור טיפה למשרד השיכון, משעמם לה
אליהו מרידור:
 אחרי שהיא תענה אנחנו נאפשר גם רשות דיבור לחברי כנסת שהגיעו לכאן
אליהו מרידור:
 בסעיף 2ה(1) לנוהל הזמני להבאה מהירה של עובדים זרים לעבודה בענף הבניין שלא במסגרת הסכם בילטראלי, בהגדרה הנעת תהליך גיוס בכל מדינה שתאושר יותנה ברישום התחלתי של 1,000 עובדים לפחות
אליהו מרידור:
 לאור מה שאמרתי, ואת ביקשת כבר להתייחס, אני אשמח לדעת אם לכל הפחות מקובל עליכם שמדובר במדרגה לא סבירה ושצריך לאלתר לתקן את הנוהל?
מיכאל אורן:
אז אני רוצה קודם כל להסביר משהו לגבי זה, לפני הנוהל
מיכאל אורן:
 משרד הבינוי והשיכון במסגרת החלטת הממשלה הוגדר שהוא אחראי על המיונים
מיכאל אורן:
 כלומר, לא התאגידים עושים מיונים
אליהו מרידור:
שערורייה בפני עצמה, ניגע בזה עוד מעט
מיכאל אורן:
רגע, אני רק אשלים
אליהו מרידור:
 שערורייה, בסדר?
מיכאל אורן:
 כדי להבטיח שמירה על זכויות העובדים, אגב, גם בהיבט הזה, נאמר במפורש שרק המשרד גם מממן את הנושא של המיונים
מיכאל אורן:
 זאת אומרת שהמשרד שם מכיסו, הממשלה לא יושת העניין הזה של העלות על מקום אחר
מיכאל אורן:
 היה פה הרבה מאוד שחקנים סביב השולחן
מיכאל אורן:
 יש היגיון מאחורי הדבר, אני רגע רוצה להגיד
מיכאל אורן:
 זה שאנחנו מבטיחים את המבחנים ואנחנו מבטיחים את המקצוענות של העובדים שמגיעים כאן, זה חשוב לכולנו ואנחנו בתמימות דעים פה בנושא הזה
מיכאל אורן:
וגם חשוב לנו לוודא שעלויות המבחנים זה לא משהו שמושת אחר כך הלאה
מיכאל אורן:
 בסדר?
אליהו מרידור:
זה כדי למנוע ידיים זרות שמעורבות
אליהו מרידור:
 עדיין כל המנגנון שאת מדברת עליו נכון וצריך וחייב להתקיים, רק ניתן לדוגמה להעביר לגוף אחר שיוכל למיין ולבחון
מיכאל אורן:
אז ברשותך
אליהו מרידור:
לדוגמה, הסתדרות
אליהו מרידור:
 יש פה נציגים מוכשרים, רציניים, מקצועיים, מסורים, זמינים, שיכולים לפנות את ההתאחדות מהעבודה הסיזיפית הזאת לבצע עוד עבודה קדושה וחשובה, שהם לא תמיד מספיקים לעשות אותה
מיכאל אורן:
יש מקצועיות מסוימת נדרשת להליך המיונים
מיכאל אורן:
 אני רגע אגיד, קודם כל לראות את צורך העבודה
מיכאל אורן:
 המתווה של המיונים
מיכאל אורן:
 והיה לנו פה חשוב להקפיד על זה
מיכאל אורן:
 וחשוב לי להסביר גם את הרציונל, שהוא יישאר מקצועי כפי שהוא נעשה בהסכמים הבילטראליים בהיבט של המהות שלו
מיכאל אורן:
 בסדר? אני לא עכשיו מדברת על הפרוצדורה והעלויות וההיבטים, אלא שנייה באיך נבחן העובד
מיכאל אורן:
 אנחנו רוצים להבטיח את אותה איכות עובד שאנחנו מבטיחים בשגרה
אליהו מרידור:
ואת אומרת שרק הבוחנים של ההתאחדות יודעים לעשות את זה?
מיכאל אורן:
א' אני אומרת שיש חוות דעת משפטית ברורה שפה יש לי גם ייעוץ מאחוריי, רק לפרוטוקול, שאומרת שזה הספק הבלעדי כרגע של משרד הבינוי והשיכון לנושא הזה
אליהו מרידור:
גב' מיכל, את יודעת כמה קונספציות מתנפצות לנו מול הפרצוף?
מיכאל אורן:
אבל יש גם היגיון
אליהו מרידור:
בוודאי בחודשיים האחרונים
מיכאל אורן:
 אבל יש גם היגיון מקצועי, עם כל הכבוד להסתדרות
אליהו מרידור:
תצטרכו לשכנע אותי מה ההיגיון המקצועי
מיכאל אורן:
רגע, בשמחה
מיכאל אורן:
 אבל אני רגע אגיד, ההסתדרות בסוף היא לא בוחנת שמגיעה לשטח ורואה בעיניים
מיכאל אורן:
כי יש בסוף מומחיות מסוימת לקבלנים
מיכאל אורן:
 מה לעשות? שיודעים בשטח ובאים ומכירים ונמצאים וחלק ממנו ורואים עובד עם אוריינטציה ובלי אוריינטציה
מיכאל אורן:
 גם אני נסמכת על הדבר הזה, גם לי זה קריטי, גם להם זה חשוב
מיכאל אורן:
 הרעיון הזה של הגוף הזה שמכיר את השטח, יודע את הפעילות ועושה
מיכאל אורן:
      אני באמת רוצה להגיד, אני לא מבינה למה זה חסם כל כך
אליהו מרידור:
אני אסביר למה זה חסם
אליהו מרידור:
 דוגמה אחת? דוגמה אחת, לא צריך הרבה
אליהו מרידור:
 לגישתי לא רק שנכון וצריך, הכרחי וזה פשע שעד היום לא הוקמו תאגידים וולונטריים בהתאחדות הקבלנים כדי לתת מענה לקבלנים קטנים
אליהו מרידור:
 הם לא יכולים להקים תאגיד וולונטרי, כך שהוא יוזיל את עלויות ההעסקה ובאופן ישיר יתגלגל לעלויות הבנייה והצמחת המשק, רק בגלל שהם גם הגוף הבודק
אליהו מרידור:
 מה לעשות? מה לעשות שלגישתי ואמונתי נציגי ההתאחדות, מוכשרים ככל שלא יהיו, לא נולדו מומחים יחידים
אליהו מרידור:
 לא קיבלו את זה תורה מסיני
אליהו מרידור:
 הם מוכשרים מאוד, הם בעלי מקצוע
אליהו מרידור:
 אני משוכנע שישנם עוד גופים שבקיאים ומקצועיים מספיק בשביל לעשות את זה
אליהו מרידור:
 ואם לא, נכשיר אותם
אליהו מרידור:
      אם ההסתדרות היא הגוף שמלמדת, משלימה ומבקרת עבודה בגובה – שזה מאוד מאוד חשוב ורגיש
אליהו מרידור:
 כי יותר חשוב לי שבן אדם יידע לעלות על במה ג'ימי או על פיגום, לבנות אותו נכון ולעבוד בו נכון ולרתום את עצמו נכון, מאשר אם הוא מחזיק את המסטרינה בזווית מספיק טובה כשהוא מרביץ הרבצת סמנטית
אליהו מרידור:
 ובכל זאת, הם עדיין הגוף המוסמך שעושה את זה
אליהו מרידור:
 למה הם יכולים לעשות את זה? יש לנו פה כמה גופים מההסתדרויות
אליהו מרידור:
 למה הם לא יכולים לקבל את ההסמכה? למה לא תבחנו אותם?
יצחק מודעי:
אדוני יושב-הראש, אני רוצה לתת דוגמה
מיכאל אורן:
אבל אני אשמח רגע להשלים את ההתייחסות, ברשותך
יצחק מודעי:
תני לי רק לתת דוגמה בבקשה
יצחק מודעי:
 יש לנו קרן משותפת להסתדרות ולהתאחדות שקוראים לה הקרן לעידוד
יצחק מודעי:
 אנחנו טובים מאוד בלהכשיר ישראלים, אלפים בשנה
יצחק מודעי:
 יש אפשרות להוסיף את הקרן לעידוד שעושה הכשרות גם למיון עובדים זרים
יצחק מודעי:
 לדוגמה
יצחק מודעי:
 אנחנו מכשירים למעלה מ-10,000 עובדים כל שנה באמצעות הקרן
אליהו מרידור:
זאת אומרת שלהכשיר עובד מ-א' ועד ת', ישראלי, מספיק אחראיים
אליהו מרידור:
 אבל לבחון עובד שהוא כבר בעל מקצוע לא בטוח שהם מספיק מקצועיים
אליהו מרידור:
 זה מה שאתם אומרים לי במילים אחרות
אליהו מרידור:
 אבל בואי תמשיכי
מיכאל אורן:
אני קודם כל חושבת שאין כרגע תחליף להתאחדות, ברמה של היכולת של המיונים במדינת ישראל, נכון לרגע זה
אליהו מרידור:
זאת אומרת שכל מה שאני מדבר עכשיו נופל על אוזניים ערלות?
מיכאל אורן:
לא, אני מסבירה רגע את עמדתי
אליהו מרידור:
את צריכה לנפץ עכשיו את מה שאני אומר לך
מיכאל אורן:
אבל אני שנייה אגיד
אליהו מרידור:
אבל את צריכה להוכיח לי שאני טועה
מיכאל אורן:
אבל לא נותנים לי כל כך להתבטא
אליהו מרידור:
לפני שאת קובעת קביעה כל כך מנדטורית שמבטלת את מה שאני אומר
אליהו מרידור:
 אני לא אומר כי אני אומר
אליהו מרידור:
 אני מביא הוכחה הלכה למעשה
אליהו מרידור:
 ישנו גוף, ישנה קרן, שהיום מכשירה אלפים רבים ובמצטבר עשרות אלפים, אם לא מאות אלפים, עובדים ישראלים
אליהו מרידור:
 מלמדת אותם מ-א' ועד ת' איך לעבוד
אליהו מרידור:
 היא מכשירה אותם
אליהו מרידור:
 היא מקובלת עלינו, אבל היא לא מקובלת עלינו כדי שהיא תבדוק עובד זר אם הוא כבר מקצועי מספיק? היא מכשירה אותם לעבודה בבטיחות בגובה, אבל לא בשביל לדעת אם הוא מחזיק פלס נכון?
מיכאל אורן:
אני מבקשת להתייחס
מיכאל אורן:
 כי כשאנחנו יצאנו לתהליך של בחירת ספק לנושא הזה של מבחנים בחו"ל, היו שחקן שהגיש והוא נבחן
מיכאל אורן:
 אחר כך, לאחר מכן עלו עוד קולות בהיסטוריה שבאו ואמרו אולי גם אנחנו יכולים
מיכאל אורן:
 הנושא הזה ירד מהפרק
מיכאל אורן:
 לא סתם ההתאחדות הוגדרה כספק יחיד
מיכאל אורן:
 לא בהיבט הפרוצדורלי
אליהו מרידור:
למה? לא סתם, אז למה?
מיכאל אורן:
רגע, שנייה
מיכאל אורן:
 אתה בעצם מבקש ממני עכשיו בזמן מלחמה שאני צריכה להפעיל ב-70 יום מהלך, במקום להשתמש בכלים העומדים לרשותי, שאני יודעת להפעיל היום בצורה מיטבית ומחר בבוקר לצורך העניין איציק פה, שהוא מכותבי המתווה המשותף המקורי, של איך המבחנים ייראו במקור, יודע שבוע הבא כבר לצאת למיין
מיכאל אורן:
 אתה אומר לי עכשיו עזבי אותך מזה, לכי לפרוצדורה אחרת, שאת צריכה עכשיו להבין איך היא בנויה, מי האנשים שעושים את הפעילות הזאת
מיכאל אורן:
 ובמשך החודש הקרוב אנחנו יכולים להמתין עם המיונים
מיכאל אורן:
 כי זו המשמעות
מיכאל אורן:
 לי יש חוזה מוגדר, ספק כרגע שאני יודעת להפעיל אותו
מיכאל אורן:
 אז או אמירה ראשונה למצב הנקודתי הנוכחי עכשיו
מטי צרפתי הרכבי:
יושב-הראש אומר שתמשיכי במתווה הקיים ותפתחי ערוצים נוספים
מיכאל אורן:
את זה אני מוכנה לבדוק
מטי צרפתי הרכבי:
תפתחי ערוצים נוספים
מיכאל אורן:
שנייה
מיכאל אורן:
 את זה אני לא סותרת, את זה אני מוכנה לבדוק בשמחה
אליהו מרידור:
מה יותר פשוט מלהגיד, מה יותר פשוט? אגב, זו הפכה להיות מנטרה שחלק גדול מהוועדות והמשרדים אומרים 'נכון, אבל ניגע בזה אחרי המלחמה'
אליהו מרידור:
 עד הרגע הזה את מסבירה עד כמה ההחלטה היא נכונה, צודקת, הכרחית ובלעדית ואת לא אומרת אוקיי, בואו נעזוב את זה רגע, ניגע בזה אחרי המלחמה
אליהו מרידור:
 מילה
אליהו מרידור:
 מילה את לא אומרת
אליהו מרידור:
 את רק מצודדת ומסבירה ומצדיקה עד כמה הקונספציה נכונה
אליהו מרידור:
 ואני מודיע לך שהיא שגויה
אליהו מרידור:
 ואני לא רוצה להתעכב על זה
אליהו מרידור:
בסדר? אני לא רוצה להתעכב על זה
מיכאל אורן:
אין לי בעיה גם לבחון את זה ולחזור עם תשובה יותר מנומקת בעניין הזה, בסדר
מיכאל אורן:
 אבל יש פה שנייה עניין של אני רוצה להפעיל גם את הכלים שיש לי כרגע ועומדים לרשותי
מיכאל אורן:
 אני אומרת שלדעתי ההתאחדות הוא השחקן העיקרי, כי הנושא הזה כבר נדון ונבחן במספר אפיקים
מיכאל אורן:
 אני אשמח לנמק את זה בצורה מסודרת אליך
אליהו מרידור:
תראי, אני חייב להודות משהו
מיכאל אורן:
וגם לבחון מה שאתה מבקש
אליהו מרידור:
אני חייב להודות משהו, לפני שאת עונה לי על החלק הראשון של השאלה, כי זה יותר מהותי בעיניי
אליהו מרידור:
 אני מודה ומתוודה שבימים האחרונים, בין במודע ובין בלא מודע, אני מאתגר את ההתאחדות מאוד
אליהו מרידור:
 אני מוצא מדינות יעד להביא עובדים, בכמויות לא גדולות, במקומות שהם לא תכננו
אליהו מרידור:
 ולא הייתה פנייה אחת שלי שנענתה מצידם ב-'אין לי כוח אדם' או 'אני לא אספיק' או 'אני לא מגיע לשם'
אליהו מרידור:
 יש נכונות, יש רצון, יש כוונה כנה
אליהו מרידור:
 מגיע לכם על זה ישר כוח
אליהו מרידור:
 אני מודה שאם הגישה שלהם לא הייתה כפי שהיא מתקבלת, לא הייתי מחכה לאחרי המלחמה
אליהו מרידור:
 הנה, אני אומר את זה כאן על השולחן
אליהו מרידור:
 לכן מגיע לכם על זה ישר כוח עצום
אליהו מרידור:
      ועכשיו אני מבקש שתעני בקצרה לעניין המדרגה של ה-1,000
מיכאל אורן:
רגע איציק, אני רוצה שנייה להגיד
מיכאל אורן:
 מה שאמרת עכשיו הוא סופר חשוב וקריטי בעיניי
מיכאל אורן:
 כי אני לא מרגישה שנושא המיונים פה הוא באמת צריך להיות החסם
מיכאל אורן:
 ואני אסביר
מיכאל אורן:
 אני עוד לא נתקלתי בסיטואציה שבה אני אמרתי צריך עכשיו, אני אמרתי לאיציק צריך כמה צוותים במקביל, הוא אמר נתארגן כמה צוותים במקביל
אליהו מרידור:
כן, זה מה שאמרתי בעצמי
מיכאל אורן:
אני מחזקת את זה
מיכאל אורן:
 אני מחזקת את זה ולכן אני רגע שנייה רוצה לבוא ולהגיד
מיכאל אורן:
 אני לא חושבת שההתאחדות היותו עכשיו שחקן רתום, מגויס, שהכי מבין לדעתי וחש על בשרו
אליהו מרידור:
לא, לא, את זה אל תגידי לי
אליהו מרידור:
 אל תגידי לי 'הכי מבין'
מיכאל אורן:
 מבין על בשרו
אליהו מרידור:
שום דבר לא הכי מבין
מיכאל אורן:
מבין על בשרו על החוסר בכוח עבודה בענף, זו הייתה הכוונה
אליהו מרידור:
עדיין לא הכי
אליהו מרידור:
 הנה, אני אומר לך, עדיין לא הכי
מיכאל אורן:
אבל מאוד, אבל נסכים על מאוד
אליהו מרידור:
מאוד
אליהו מרידור:
 אין בלעדיות לאף אחד
מיכאל אורן:
 נסכים על מאוד
מיכאל אורן:
 ולכן הוא מאוד מאוד מגויס ויפעל בצורה מאוד מאוד מהירה
מיכאל אורן:
 העניין של ה-1,000 נקבע במקור כי יש לנו פרק זמן, אני עכשיו אסביר את הרציונל ואז אני רגע אגיד משהו נוסף אחריו
מיכאל אורן:
 נקבע במקור, כי יש לנו כבר לא 90 יום, 70 יום לדעתי מאז שההחלטה, נהלים וכל הזה יצאו
מיכאל אורן:
 להביא 10,000 עובדים במתווה הזה
מיכאל אורן:
 וכולם, בניגוד למתווים אחרים, צריכים לעבור מבחנים
מיכאל אורן:
 ולכן יש משמעות למסה קריטית של עובדים שאפשר לעשות בפרק זמן קצר ובמקביל כדי להביא את ה-10,000 עובדים האלה
מיכאל אורן:
 לכן אנחנו אמרנו שיהיה 1,000 נרשמים ממדינה
מיכאל אורן:
 ואנחנו, כמשרד הבינוי והשיכון שמממן ועושה את הלוגיסטיקה ויעשה את כל הדברים האלה בשמחה גדולה, כי הוא רואה בזה חשיבות גדולה, מאמין בדבר הזה
מיכאל אורן:
      רוצים לאתגר את המספר, מגיעים למספרים אחרים? אני לא אומרת, נבחן את זה
מיכאל אורן:
 יש שולחן אתמול שהתכנס, אוקיי? עם המנכ"ל, עם רשות האוכלוסין, עם משרד החוץ
מיכאל אורן:
 והוא עכשיו מנהל שנייה לנסות להבין איפה יש חסם
מיכאל אורן:
 אני עוד לא נתקלתי בסיטואציה שמישהו בא ואומר לי, הוא צריך להגיד לי, כי אנחנו אחראים, המשרד אחראי על המתווה, אנחנו מממנים את זה
מיכאל אורן:
 שוב, הסברתי מאיזה סיבות המשרד הוא הגורם המממן והגורם המפעיל
אליהו מרידור:
עוד לא נתקלת בזה כחסם?
מיכאל אורן:
רק בערך - - -
מיכאל אורן:
למה?
אליהו מרידור:
משום כבודך אני לא רוצה לענות לך עכשיו בפורום הרחב
מיכאל אורן:
לא, אני מתכוונת - - -
אליהו מרידור:
משום כבודך
אליהו מרידור:
 עצרי את זה פה
אליהו מרידור:
 אם את לא נתקלת בזה כחסם אז משום כבודך אני לא רוצה עכשיו לענות לך
אליהו מרידור:
 תקשיבו, תקשיבו
אליהו מרידור:
 טוב, חברי הכנסת, הואיל וחלקכם לא נמצאים פה באופן שוטף בדיונים, אז אני רוצה טיפה יותר להכניס אתכם לאירוע
אליהו מרידור:
 אז כידוע, יש החלטה לאור המצוקה בצל ימי המלחמה ולאור הנזקים הרבים בענף הבנייה לזרז הבאת עובדים שלא במסגרת הסכמים בילטראליים, גם לענף הבניין
אליהו מרידור:
 ענף הבניין זה הוקצב ל-10,000 ותוך 90 יום
אליהו מרידור:
 ההחלטה שהתגבשה ונחלטה כהחלטה הוא שהמינימום יהיה 1,000 עובדים בכל מדינה ובכל בקשה
אליהו מרידור:
 זאת אומרת, אתה רוצה, אתה מגיש בקשה
אליהו מרידור:
 אם אתה רוצה עכשיו להביא משלוש מדינות אתה צריך למצוא לי 3,000
אליהו מרידור:
 אתה רוצה להביא ממדינה, 1,000
אליהו מרידור:
 לא פחות
מטי צרפתי הרכבי:
וזה חייב להיות מאותו ספק, מאותו קבלן?
אליהו מרידור:
תקשיבו, תראו אבסורד
אליהו מרידור:
 תראו מה זה אבסורד
אליהו מרידור:
 מה אנחנו אומרים? רק הגדולים והחזקים, רק אלה שיש להם 1,000
אליהו מרידור:
 זאת אומרת שאין להם אף עובד שעובד אצלם היום
אליהו מרידור:
 כי אם בן אדם יש לו 1,000 והוא כבר מעסיק 200 אז יש לו להעסיק 800 עוד במכסה שלו, נכון? הוא לא יכול לגשת
אליהו מרידור:
 הוא לא יכול לגשת
אליהו מרידור:
 1,000
מיכאל אורן:
שיבוא וידבר
אליהו מרידור:
באחד הדיונים הקודמים שאלתי למה לא לפנות לעוד מדינות במקביל, לא רק אלה שיש לנו איתם הסכמים בילטראליים
אליהו מרידור:
 והבאתי לדוגמה את רומניה
אליהו מרידור:
 רומניה, הייתה שולחת לפה עובדים, רציניים, חרוצים, נכונים, מגויסים, שמסכימים לבוא בימים האלה לעבוד פה
אליהו מרידור:
 למה לא להביא מהם? ואז קיבלתי כל כך הרבה הצהרות מכל בעלי העניין שאין ברומניה
אליהו מרידור:
 והסבירו לי גם באופן כל כך מנומק ומלומד שרומניה, מאז שהגוש האירופאי מאפשר העברה הם מעדיפים לעבוד קרוב לבית בהרבה יותר כסף
אליהו מרידור:
 ואני ידעתי שזה לא נכון, אבל לא הייתי מספיק ממוסמך
אליהו מרידור:
 אני מודה
אליהו מרידור:
 לא הייתי מספיק ממוסמך
אליהו מרידור:
 ואז אני הודעתי, כולל השבוע בדיון ביום ראשון בלשכת המסחר שעל כל אחד שאני מוצא זה פחות 1,000 שהם יבקשו, זה פחות 100 שהם יבקשו
אליהו מרידור:
 הפלא ופלא, תוך 45 דקות מאז שסיימנו את הישיבה, עמדתי על רשימה לא גדולה במיוחד, לא באמת כמו שהם רגילים, מרומניה, שאין בהם אף עובד אחד, ומצאתי 800
אליהו מרידור:
      עכשיו אני שואל אתכם שאלה
אליהו מרידור:
 לצד כל המגבלות במשאבים, עברו שבועיים מאז שהמתווה הזה יצא לדרך ואושר, שבועיים
אליהו מרידור:
 בשבועיים האלה אנחנו כל כך עסוקים, אנחנו יכולים להמשיך להיות עסוקים גם בשאר הימים המועטים שנשארו, להמשיך לחפש רק 1,000 לפחות
אליהו מרידור:
 נשרוף את הימים האלה מבלי שאנחנו מביאים עובדים, כשבזמן הזה אנחנו יכולים להביא 200 מפה ו-300 מפה ו-500 מפה ו-800 משם
אליהו מרידור:
 אבל לא, אנחנו רוצים מרוכז
אליהו מרידור:
 בזמן הזה אנשי ההתאחדות ימשיכו לחפש את ה-1,000 וגם נציגיו במשרד השיכון
אליהו מרידור:
 אבל נפספס את ה-200 פה ו-300 פה
אליהו מרידור:
 כאילו ש-200 עובדים זה משהו שלא באמת סופרים אותו כחשוב והכרחי
אליהו מרידור:
 סתם ככה רציתי להכניס אתכם לאירוע ולהסביר לכם עד כמה השערורייה היא כל כך גדולה
אליהו מרידור:
 ואגב, תתפלאו, את זה משום מה הגב' מיכל ארן לא זכרה להסביר ולציין
מיכאל אורן:
לא, אני אשמח - - -
אליהו מרידור:
שנייה, אני רק אסיים, גברתי
אליהו מרידור:
 אבל הדרישה למינימום 1,000, אני רוצה לעשות לכם איזה שהוא שאלון טריוויה
אליהו מרידור:
 מאיפה הגיעה הדרישה ל-1,000?
מיכאל אורן:
מההתאחדות
אליהו מרידור:
מהתאגידים
מיכאל אורן:
לא, מההתאחדות
אליהו מרידור:
מההתאחדות
מיכאל אורן:
לא מהתאגידים
אליהו מרידור:
מהתאגידים וההתאחדות
מיכאל אורן:
לא, לא
מיכאל אורן:
 אך ורק מההתאחדות
אליהו מרידור:
תראי, אתם קיבלתם מההתאחדות, כי הטלפון האדום יושב אצלם
אליהו מרידור:
 אבל הם לא היחידים שזה ברצון שלהם